Erlasse Kanton Graubünden    421.160   Concordat davart la coordinaziun da la scola   concludì da la conferenza dals directurs chantunals da l'educaziun publica  ils 29 d'october 1970 1)   Art. 1  Ils chantuns da concordat furman ina instituziun interchantunala da dretg  public per promover ils fatgs da scola e per armonisar il dretg chantunal  correspundent.   Intent  I. Prescripziuns materialas   Art. 2  Ils chantuns da concordat s'obligheschan d'accordar lur legislaziun da  scola en ils suandants puncts. 2)   Obligaziuns   a) La vegliadetgna per cumenzar ad ir a scola vegn fixada sin il 6avel  onn da vegliadetgna accumplì. Il di da referenza è ils 30 da zercladur.  Divergenzas en il dretg chantunal da fin a 4 mais avant u suenter  questa data èn admissiblas.   b) L'obligaziun d'ir a scola dura per mats e mattas tar almain 38 emnas  da scola almain 9 onns.   c) Il temp da scolaziun ordinari dura dal cumenzament da l'obligaziun  d'ir a scola fin a l'examen da maturitad minimalmain 12,  maximalmain 13 onns.   d) L'onn da scola cumenza tranter la mesadad d'avust e la mesadad  d'october.   Art. 3  1 Ils chantuns da concordat elavureschan  per mauns da tut ils chantuns  recumandaziuns, cunzunt per ils suandants secturs:   Recumandaziuns   a) plans generals d'instrucziun;  b) meds d'instrucziun cuminaivels;  c) garantir la midada libra tranter scolas equivalentas;  d) midar als stgalims superiurs scumpartids;  e) renconuscher attestats finals e diploms ch`èn vegnids acquistads en   scolas e curs equivalents;                                                                      1) per l'entrada en vigur dal concordat vesair l'art. 11   2) vesair latiers l'art. 8 qua sut   1-7-2008 1     421.160 Concordat davart la coordinaziun da la scola     f) denominaziun unifitgada dals medems stgalims da scola e dals  medems tips da scola;   g) scolaziun equivalenta da persunas d'instrucziun.  2 La conferenza da las organisaziuns svizras da magistras e magisters sto  vegnir tadlada tar l'elavuraziun da questas recumandaziuns.   Art. 4  1 Ils chantuns da concordat collavuran sin ils secturs da la planisaziun e da  la perscrutaziun da la scolaziun sco er da la statistica da scola in cun  l'auter e cun la confederaziun.   Collavuraziun   2 Per quest intent vegnan:  a) promovidas e sustegnidas las instituziuns ch'èn necessarias per quella   collavuraziun;  b) elavuradas directivas per las statisticas da scola annualas u periodicas   da la Svizra.   II. Disposiziuns organisatoricas   Art. 5  1 Ils chantuns da concordat delegheschan a la conferenza dals directurs  chantunals da l'educaziun publica l'execuziun da las incumbensas fixadas  en ils artitgels 2 fin 4.   Conferenza svizra  dals directurs  chantunals da  l'educaziun  publica 2 Las cumpetenzas e la moda da lavurar vegnan fixadas en in reglament da   fatschenta.  3 Ils custs da l'activitad dal concordat vegnan repartids sin ils chantuns a  norma dal dumber da lur abitants.  4 Chantuns che n'èn betg en il concordat han vusch consultativa en affars  dal concordat.   Art. 6  1 Per facilitar e promover la collavuraziun s'uneschan ils chantuns a  quatter conferenzas regiunalas (Svizra occidentala e Tessin, Svizra dal  nordvest, Svizra centrala, Svizra orientala). Davart la participaziun ad ina  conferenza regiunala decida mintga chantun sez.   Conferenzas  regiunalas   2 Las conferenzas regiunalas predelibereschan ils affars da la conferenza  plenara.   Art. 7  Tar dispitas che resultan tranter chantuns pervia dal concordat decida il  tribunal federal sin fundament d'in plant.   Protecziun  giuridica   2 1-7-2008     Concordat davart la coordinaziun da la scola 421.160     III. Disposiziuns transitoricas e finalas   Art. 8  1 L'adattaziun da las legislaziuns da scola en il senn da l'artitgel 2 da quest  concordat vegn realisada en etappas.   Termins  2 Ils chantuns da concordat s'obligheschan: 1)  a) da fixar entaifer 6 onns la vegliadetgna per cumenzar ad ir a scola en   il senn da l'artitgel 2 litera a;  b) da prolungar l'obligaziun d'ir a scola sin 9 onns entaifer in spazi da   temp commensurà. Ils chantuns cun ina obligaziun d'ir a scola da mo  7 onns pon far quai en duas etappas.   3 La fixaziun dal cumenzament da l'onn da scola en il senn da l'artitgel 2  litera b duai vegnir fatga da princip cun il cumenzament da l'onn da scola  1973/74.   Art. 9  1 La participaziun al concordat vegn declerada a la suprastanza da la  conferenza svizra dals directurs chantunals da l'educaziun publica che  communitgescha quai al cussegl federal.   Participaziun   Art. 10  1 L'extrada dal concordat sto vegnir declerada a la suprastanza da la  conferenza svizra dals directurs chantunals da l'educaziun publica. Ella  entra en vigur a la fin dal terz onn chalendar che suonda la decleraziun  d'extrada.   Extrada  Art. 11  Quest concordat entra en vigur, sche diesch chantuns sa participeschan 2) e  sch'el è vegnì approvà dal cussegl federal svizzer 3).   Entrada en vigur   1-7-2008 3                                                                      1) vesair latiers ils art. 7 ed 8 da la lescha da scola, DG 421.000   2) fin ils 31 d'october 1972 sa participeschan al concordat: ils chantuns Turitg,   Lucerna, Uri, Sviz, Sursilvania, Sutsilvania, Glaruna, Zug, Friburg, Soloturn,  Basilea-Champagna, Appenzell dador, Appenzell dadens, Son Gagl, Grischun,  Vad, Vallais, Neuchâtel e Genevra    3) approvà dal cussegl federal ils 14 da december 1970, entrà en vigur ils 9 da  zercladur 1971   http://www.gr-lex.gr.ch/data/421.000/rm  	Art. 1 	Intent 	I. Prescripziuns materialas 	Art. 2 	Obligaziuns 	Art. 3 	Recumandaziuns 	Art. 4 	Collavuraziun  	II. Disposiziuns organisatoricas 	Art. 5 	Conferenza svizra dals directurs chantunals da l'educaziun publica 	Art. 6 	Conferenzas regiunalas 	Art. 7 	Protecziun giuridica  	III. Disposiziuns transitoricas e finalas 	Art. 8 	Termins 	Art. 9 	Participaziun 	Art. 10 	Extrada 	Art. 11 	Entrada en vigur  	Word-Lesezeichen 	BR_Nummer 	SR_Nummer 	Titel 	Kopf 	Inhaltstitel 	Fundstelle 	Datum 	InKraft 	Aufgehoben_am 	Nachtrag   		2018-06-01T17:10:27+0200 	"7001 Chur" 	"Gesetzessammlung Kanton Graubünden"